cid:image003.png@01DB0E8A.EC0025F0

ข่าวประชาสัมพันธ์

**เอสซีจี ร่วมกับ APAC Tower คว้า Fitwel ระดับสูงสุด อาคาร Mixed-Use ใจกลางกรุงเทพฯ**

**พร้อมมอบประสบการณ์สุดพรีเมียม และดูแลสุขภาวะที่ดีให้กับผู้ใช้งานตลอดทั้งวัน**



**บริษัทเอสซีจี บิลดิ้ง แอนด์ ลีฟวิ่งแคร์คอนซัลติ้ง จำกัด ผู้ให้บริการด้านที่ปรึกษาและออกแบบอาคารเขียวเพื่อมุ่งสู่ Net Zero นำโดยคุณนิษฐา ภูษาชีวะ Principal – Building Certification and Design, SCG Building & Living Care Consulting (ที่ 3 จากซ้าย)ร่วมแสดงความยินดีกับบริษัทเอแพค แลนด์ จำกัด นำโดยคุณยอดพล อัครพันธุ์ Associate Director (ที่ 3 จากขวา)และ ดร.สิรินทร์ อัครพันธุ์ Executive Director (ที่ 2 จากขวา)หลังประสบความสำเร็จเป็นอาคารสำนักงานเกรด A+ แห่งแรกในย่านใจกลางธุรกิจของกรุงเทพฯ (Bangkok CBD - Central Business District)** **ที่ผ่านการรับรองมาตรฐานอาคารเพื่อสุขภาวะที่ดีระดับสูงสุด หรือ Fitwel 3-Star Certifications** **พร้อมตั้งเป้าผ่านการรับรองมาตรฐานอาคารเขียวประเภท LEED Certification ระดับ Gold ในอนาคต ปักธงเปิดตัวเพื่อมอบประสบการณ์สุดพรีเมียมปลายปี 2567 นี้**

APAC Tower เป็นอาคารสำนักงานเกรด A+ โครงการ Mixed-Use แห่งใหม่ใจกลางสุขุมวิท บนพื้นที่กว่า 70,000 ตารางเมตร ให้ความสำคัญกับแนวคิด Workplace of the Future เพื่อสร้างความยั่งยืนและสุขภาวะที่ดี**ให้กับผู้ใช้อาคาร** โดยร่วมมือกับ SCG ในการนำ Fitwel มาตรฐานอาคารที่มุ่งเน้นการส่งเสริมสุขภาพและความเป็นอยู่ที่ดีของผู้ใช้อาคาร ซึ่งริเริ่มโดยกรมควบคุมโรคสหรัฐอเมริกา (CDC) และดำเนินการโดย Center for Active Design (CfAD)

การออกแบบอาคาร APAC Tower ให้ความสำคัญกับ 7 องค์ประกอบหลักตามมาตรฐาน Fitwel ทั้งด้านการส่งเสริมสุขภาพให้แก่ผู้ใช้อาคารและชุมชนโดยรอบ การลดการเจ็บป่วยจากปัญหาสุขภาพของผู้ใช้อาคาร การสนับสนุนความเท่าเทียมทางสังคม การสร้างสุขภาวะที่ดี การส่งเสริมการเข้าถึงอาหารสุขภาพ การส่งเสริมความปลอดภัยในพื้นที่ ตลอดจนการส่งเสริมกิจกรรมที่ช่วยเพิ่มกายบริหารระหว่างวัน โดย APAC Tower ถือเป็นโครงการแห่งแรกใจกลาง Bangkok CBD ที่ผ่านการรับรองมาตรฐาน Fitwel ในระดับสูงสุดได้สำเร็จ ด้วยคอนเซปต์ “The New Landmark of Sukhumvit-Midtown” ที่ต้องการยกระดับคุณภาพชีวิตของผู้ใช้อาคาร ทั้งผู้ใช้บริการ พนักงาน และผู้เช่า ให้ใช้ชีวิตได้อย่างมีคุณภาพในทุกไลฟ์สไตล์ได้ตลอดทั้งวัน โดยจุดเด่นสำคัญที่ทำให้อาคาร APAC Tower ผ่านการรับรองมาตรฐาน Fitwel ระดับสูงสุด อาทิ ที่ตั้งอยู่ใจกลาง Sukhumvit-Midtown มีทางเชื่อมตรงจากอาคารถึงรถไฟฟ้า BTS สถานีเอกมัย จึงเดินทางสะดวกและปลอดภัย รวมถึงโครงการยังตอบโจทย์การใช้ชีวิตของออฟฟิศยุคใหม่ตั้งแต่เช้าจรดค่ำ โดยมีพื้นที่รองรับกับทุกไลฟ์สไตล์ ทั้งยังมีการจัดการคุณภาพอากาศภายในอาคาร ด้วยการใช้ระบบกรองอากาศประสิทธิภาพสูงมาตรฐาน Merv 14 เพื่อดูแลคุณภาพชีวิตและสุขภาวะที่ดีแก่ผู้ใช้บริการตลอดทั้งวัน นอกจากนั้น โครงการยังใส่ใจเรื่องการใช้พลังงานและน้ำในอาคาร โดยเลือกใช้วัสดุที่เป็นมิตรต่อสิ่งแวดล้อม เพื่อให้การดำเนินธุรกิจส่งผลกระทบต่อสิ่งแวดล้อมน้อยที่สุด ตั้งเป้าขอรับรองมาตรฐานอาคารเขียวประเภท LEED Certification ระดับ Gold ต่อไปในอนาคต

ทั้งนี้ บริษัทเอสซีจี บิลดิ้ง แอนด์ ลีฟวิ่งแคร์คอนซัลติ้ง จำกัด เป็นบริษัทผู้เชี่ยวชาญที่ให้บริการด้านอาคารเขียว อาคารประหยัดพลังงาน อาคารเพื่อสุขภาวะที่ดี และการพัฒนาอาคารเพื่อมุ่งสู่ Net Zero โดยเป็นบริษัทเดียวในประเทศไทยที่ได้รับการรับรอง LEED Proven Provider จากองค์กร U.S. Green Building Council การันตีประสบการณ์และคุณภาพระดับสูงของทีมให้คำปรึกษา มีบริการด้านการขอรับรองมาตรฐานอาคาร อาทิ LEED, TREES, Edge, WELL และ Fitwel โดยมีโครงการที่ผ่านการรับรองมาตรฐานระดับสากลแล้วกว่า 200 โครงการ สำหรับผู้ที่สนใจรับคำปรึกษาการขอรับรองมาตรฐานอาคาร สอบถามข้อมูลได้ที่ อีเมล : [scgconsulting@scg.com](mailto:scgconsulting@scg.com)  หรือ โทร. 065-719-7909

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*